Í tilefni af útkomu The Hateful Eight hefur vefsíðan Digital Spy raðað kvikmyndum Quentin Tarantino í röð frá þeirri verstu til þeirrar bestu . Sitt sýnist hverjum um í hvaða röð myndirnar eiga að vera en hérna er engu að síður listi Digital Spy með röksemdafærslum síðunnar : Án efa betri en fylgimynd hennar , Planet Terror eftir Robert Rodriguez sem flestir hafa gleymt . Þetta er botninn hjá Tarantino . Morðvopnið er hinn sterkbyggði bíll Kurt Russel en Death Proof lítur betur út á pappírnum en á hvíta tjaldinu . Þrátt fyrir að í Volume 2 fari minni tími í að kynna persónur til sögunnar , illmennin séu betri ( við fáum loks að sjá David Carradine sem Bill ) , og lokakaflinn nái hæstu hæðum , er hún samt verri helmingurinn af myndunum tveimur . Síðustu myndir Tarantino hafa nálgast fjóra tímana sífellt meira og eflaust hefði mátt stytta þær eitthvað . Django er eins spennandi , töff og blóðug og þú hafðir vonað . En hana vantar sömu persónugerðina með safaríku smáatriðunum sem finna má í bestu myndum QT . Löng ? Já . Æðisleg ? Ójá . Blóðug eins og hjá slátrara ? Án efa . Ef þú ert tilbúinn til að sökkva þér í morðgátu QT í kofa úti í skógi þá er þarna að finna hnyttin samtöl , flotta kvikmyndatöku og eina bestu frammistöðu Samuel L. Jackson . Basterds er metnaðarfull og vel gerð mynd . Minnir á Pulp Fiction þegar leikaraliðið er annars vegar og þegar hoppað er á milli kafla . Þetta er djörf fantasía úr síðari heimsstyrjöldinni sem blandar fáránleika saman við alvöru málefni . Endurkoma Tarantino á hvíta tjaldið eftir sex ára hlé var eins langt frá síðustu mynd hans , Jackie Brown , og mögulegt var . Fyrri kafli Kill Bill er djarfur , kraftmikill og dæmi um sannan kvikmyndastíl . Hún er stundum sundurleit en alltaf hrífandi . Stundum nefnd sem þroskaðasta mynd Tarantino . Þessi spennumynd er ótrúlega nákvæm og áhugaverð rannsókn á ólíkum persónugerðum . Jackie Brown er eina myndin sem er ekki gerð eftir handriti Tarantino . Flestir telja þessa þá bestu frá Tarantino og hún er vissulega hans þekktasta . Allt er þetta gert á svo kraftmikinn og snjallan hátt að annað hvert atriði er sígilt . Þegar horft er oftar á myndina sér maður betur að það vantar upp á innihaldið en stíllinn er algjörlega magnaður . QT er bestur þegar hann gerir einfalda hluti , hefur úr litlum peningum að moða og lítinn tíma . Reservoir Dogs er 99 mínútur af hnökralausri sögu , hráu umhverfi og uppbyggingu þar sem leikararnir eru drifkrafturinn . Sjónarhorninu er beint að samtölunum og leikararnir leggja sig alla fram .